laion/Wikipedia-Exotic huggingface dataset:
Peter Brenner

Peter Brenner (1677 Närpiö – 4. juuli 1720 Stockholm) oli Eesti vaimulik. Brenner immatrikuleeriti 8. veebruaril 1698 Turu ülikooli, õppis seejärel aastast (ei olnud küll immatrikuleeritud) 1699 Tartu ülikoolis, väitles seal aastal 1701 pro gradu professor Daniel Sacroviuse eesistumisel. Oli Riias Turu jalaväerügemendi vaimulik, teenis aastatel 1703–1704 Narva rootsi garnisonipastori ja Narva Mihkli koguduse abiõpetajana. Aastal 1704 viidi Venemaale vangi. Oli Aasovis ja Taganrogis aastatel 1705–1709 vene vangi võetud rootsi sõdurite vaimulik. Aastal 1709 viidi ta Peeter I käsul vangina Moskvasse, oli seal vabakslastuna luterlik vaimulik, seejärel oli aastal 1710 venelaste vallutatud Riias Riia Jakobi koguduse vaimulik. Sealt lahkus ta rootslaste juurde, oli aastast 1712 Karl XII õuepastor (oli nominaalselt Vaasa-Mustasaari praost); viibis aastatel 1716–1719 Stockholmis. Ta oli segatud Georg Heinrich von Görtzi välispoliitilisse afääri, kohtus aastal 1720 Kopenhaagenis Venemaa saatkonna esindajatega, seejärel süüdistasid rootslased teda venelastega koostöötamises ning nende kasuks spioneerimises. Brenner vahistati Hamburgis, talle esitati süüdistus riigisaladuste reetmises ning ta hukati Stockholmis. Carmen votivum in natalem regis Caroli XII. Aboae 1698, 2:o; An poesis sit utilis. Disputatio pro gradu. (Pernavie, Joh. Brendeken 1699. 4°). Oli veel kirjanik, avaldas mitmeid vaimulikke töid. Tema õepoeg Johann Roos oli Tallinna Mihkli koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
Lõuna-Atlandi mäestik

Lõuna-Atlandi mäestik on Kesk-Atlandi mäestiku lõunaosa. See on keskmäestik, mis on tekkinud Lõuna-Ameerika laama ja Aafrika laama lahknemisel. Põhja-Atlandi mäestik
Scotia laam

Scotia laam ehk Drake'i laam on ookeanilise maakoorega laam, mis piirneb põhjas Lõuna-Ameerika laama, idas Lõuna-Sandwichi laama ning lõunas ja läänes Antarktika laamaga.
Iván Zamorano

Iván Luis Zamorano Zamora (sündinud 18. jaanuaril 1967 Santiagos) on endine Tšiili jalgpallur. Tšiili jalgpallikoondises osales ta 1998. aasta maailmameistrivõistlustel. Karjääri tippajal mängis ta Hispaanias klubides Sevilla ja Real Madrid ning Itaalias Internazionales. Hooajal 1994–1995 tuli Zamorano Real Madridi koosseisus Primera Divisiónis esikohale ja oli hooaja parim väravakütt. Milano Interis võitis ta UEFA karika. 2004. aastal valiti ta nimekirja FIFA 100. Ivan Zamorano alustas karjääri Tšiilis. Tema esimene Euroopa klubi oli Šveitsi St. Gallen.
Arachne

Arachne oli vanakreeka mütoloogias võimekas kuduja, kes hooples, et ta on parem kui tarkuse ja käsitöö jumalanna Minerva. Arachne ei tahtnud tunnistada, et ta võlgneb oma teadmised ja oskused vähemalt osaliselt jumalannale. Lugu Arachnest on hiline. Atika vaasimaalijad ei kasutanud seda motiivi. Arachne loo on ümber jutustanud vanarooma luuletaja Ovidius "Metamorfoosides" ja seda on maininud Vergilius "Georgicas".
Diego Forlán

Diego Forlán Corazo (sündinud 19. mail 1979 Montevideos) on endine Uruguay jalgpallur, ründaja. Forlan alustas karjääri Independientes ja aastal 2002. läks ta Manchester Unitedisse. Inglismaa Premier League'i klubis mängis Forlán kokku kaks ja pool hooaega, lüües liiga 63 mängus kokku 10 väravat. Manchester Unitedi mängijana tuli Forlán hooajal 2002–2003 Inglismaa meistriks. 2004. aasta suvel siirdus Forlán Hispaania Primera Divisióni. Esimeseks klubiks oli Villarreal, 2007. aastast aga mängis ta Madridi Atléticos. UEFA Euroopa Liiga 2009–2010 finaalmängus Fulhami vastu lõi Forlán kaks väravat aidates Atlético 2:1 võiduni. 2011. aasta suvel kolis Forlán Itaalia klubisse Milano Internazionale. Ühe aasta pärast sõlmis Forlán lepingu Brasiilia jalgpalliklubiga Internacional. 2014. aasta jaanuaris liitus ta Jaapani klubiga Cerezo Osaka. Karjääri lõpetas ta 2018. aastal Hongkongi klubis Kitchee. Forlán on pälvinud kaks Euroopa jalgpalliauhinda: Pichichi auhinna (2 korda) ja Euroopa Kuldse Saapa (2 korda). Uruguay rahvuskoondises sai Forlán tõeliseks liidriks. Ta lõi 31 väravat 83 mängus. Üks värav tuli 2002. aasta maailmameistrivõistlustel, 2010. aasta turniiril lõi ta 5 väravat ja sai auhinna Kuldne Pall, mis antakse hääletuse põhjal turniiri parimale jalgpallurile. Kuldse saapa sai siiski Saksamaa ründaja Thomas Müller, kes samuti lõi 5 väravat, aga andis ka 3 resultatiivset söötu. 11. märtsil 2015 andis Forlán teada, et tema enam Uruguay rahvuskoondises ei mängi. Forlán esindas Uruguayd 112 mängus, lüües kokku 36 väravat. Forláni isa oli jalgpallur São Paulo FC-s (1970–1975) ja Uruguay rahvusmeeskonnas 1966. (ei saanud mänguaega) ja 1974. aasta jalgpalli maailmameistrivõistlustel. Forláni vanaisa Juan Carlos Corazo oli jalgpallur Argentina klubis Independiente. Diego Forlán joins Japanese football club Cerezo Osaka thenational.ae (22.1.2014) Vaadatud 15.04.2014. "Forlan announces international retirement". FourFourTwo. 11.03.2015. Vaadatud 2.07.2018.
Julianus (keiser)

Julianus Apostata [keisrinimi Dominus Noster Flavius Claudius Iulianus Nobilissimus Caesar (355–361) ja Dominus Noster Flavius Claudius Iulianus Augustus (361–363)] (ka Julianus Usutaganeja; sünninimi Flavius Claudius Julianus; 332 Konstantinoopol – 26. juuni 363 Ktesiphoni lähedal) oli Rooma keiser aastast 361 kuni surmani. Ta oli üks esimesi Vana-Rooma keisreid, kes oli saanud range kristliku kasvatuse, ja viimane, kes püüdis riiki valitseda antiigi tavade järgi. Sellest sai ta hüüdnime Apostata (kreeka keeles 'taganeja'). Ka on teda nagu Marcus Aureliustki nimetatud filosoofiks keisritroonil. Ta oli ka edukas väejuht, kuid innustatuna Aleksander Suure tegudest alustas aastal 363 sõda Pärsia vastu, lükkas tagasi soodsa rahupakkumise ja jätkas sõda, kuid ei suutnud vallutada Pärsia pealinna Ktesiphoni. Ta hukkus ratsaväepiigi torkest. Võimalik, et Julianuse reetis mõni kristlasest sõdur. Legendi järgi hüüdis ta enne oma surma: "Vicisti, Galilaee!" ('Võitsid, galilealane!' Julianus kutsus oma keelepruugis kristlasi galilealasteks.) Keskaegsetes allikates on väidetud, et tegemist oli taevaste jõudude sekkumisega.
Paide linna staadion

Mitte segi ajada Paide Hammerbecki Põhikooli staadioniga Paide linna staadion on mitmeotstarbeline staadion Paides, jalgpalliklubi Paide Linnameeskond kodustaadion. Staadioni kõrval asub ka kunstmuruväljak. Paide linna staadion sai veerand tuhat pealtvaatajat mahutavad tribüünid Paide linnastaadioni info paidesport.ee Paide linna staadion Eesti spordiregistris
.bu

.bu oli Birma jaoks mõeldud tippdomeen, mis ei läinud kasutusele, sest 1989. aastal muudeti riigi ametlik nimi Myanmariks. Riigil puudus Interneti tippdomeen kuni 1997. aastani, mil selleks määrati .mm.
Põhja-Atlandi mäestik

Põhja-Atlandi mäestik on Kesk-Atlandi mäestiku põhjaosa. See on keskmäestik, mis on tekkinud Põhja-Ameerika ja Euraasia laama lahknemisel. Lõuna-Atlandi mäestik
Tööandja

Tööandja on ettevõte, asutus või üksikisik, kellele töövõtja teeb tasu eest tööd. Õigusleksikoni järgi on tööandja "töölepingu pool, kelle juhtimisel ja korralduste alusel kohustub töötaja tegema tema määratud tööd". [1] "Õigusleksikon", Tallinn: Interlex, 2000
Euraasia laam

Euraasia laam on põhjapoolkeral paiknev laam, millel paikneb suurem osa Euraasia mandrist (välja jäävad Hindustani poolsaar, Araabia poolsaar ja Ida-Siberi territoorium Tšerski ahelikust ida pool). Sellel paiknevad ka ookeanilise maakoorega Atlandi ookeani kirdeosa põhi Kesk-Atlandi mäestikust ida pool ning Põhja-Jäämere põhi Gakkeli ahelikust lõuna pool. Idas piirneb Euraasia laama põhjaosa Põhja-Ameerika laamaga ning selle lõunaosa Filipiini laamaga, arvatavasti ka Ohhoota laama ja Amuuri laamaga. Lõunas piirneb Euraasia laama lääneosa Aafrika laamaga, selle keskosa Araabia laamaga ja selle idaosa Indo-Austraalia laamaga. Läänes lahkneb Euraasia laam Põhja-Ameerika laamast, mille tagajärjel on tekkinud Kesk-Atlandi mäestiku põhjaosa ehk Põhja-Atlandi mäestik. Laamade lahknemisest annab tunnistust aktiivne vulkaaniline tegevus Islandil, näiteks 1973. aastal purskas Heimaey saarel Helgafell ja on tekkinud uus Eldfelli vulkaan.
Getafe

Getafe on linn Hispaanias Madridi autonoomses piirkonnas. Asub Madridi kesklinnast 14 km lõuna pool ja piirneb Madridiga. Läbi linna idaosa voolab Manzanarese jõgi. Getafe on tööstuslinn. Linnas asub EADSi tehas. Linnas asub Hispaania õhuväe baas ja sõjaväelennuväli. Getafet läbib Madridi metroo 12. liin. Getafe jalgpalliklubi Getafe CF mängib 2004. aastast Hispaania kõrgliigas Primera División. Municipal Register of Spain of 2023 Linna koduleht
RBS 15

RBS 15 (Robotsystem 15) on lase-ja-unusta pind-pind või õhk-pind laevatõrjerakett. Uuem versioon Mk. III on võimeline ründama maismaa sihtmärke. Raketi on välja töötanud Rootsi ettevõtte SAAB AB tütarettevõte Saab Bofors Dynamics.
Eesti Uisuliit

Eesti Uisuliit (lühend EUL) on Eesti uisutamise alaliit. Eesti Uisuliit koordineerib iluuisutamise, kiiruisutamise ja lühirajauisutamise tegevust Eestis. Eesti Uisuliidu president on alates 2. maist 2018 Maire Arm, kes oli varem uisuliidu asepresident. Enne seda oli uisuliidu president Edgar Savisaar. Alates 2. maist 2018 on uisuliidu asepresident Aivar Kokk, peasekretär Gunnar Kuura. Juhatusse kuuluvad lisaks presidendile ja asepresidendile Nikolai Salnikov, Margus Hernits, Zanna Kulik, Liina Oja, ja Ere Lusti. 2016. aasta seisuga kuulusid lisaks presidendile ja asepresidendile juhatusse veel Nikolai Salnikov, Aivar Kokk, Kristjan Rand, Žanna Kulik ja Liina Oja. Eesti Uisuliidu koduleht Info EOK lehel http://www.sport.ee/eesti_uisuliit#juhatus
Jätkväljaanne

Jätkväljaanne on mingi asutuse, ühingu või muu organisatsiooni väljaanne, mis ilmub nummerdatud osadena ebaregulaarsete ajavahemike järel. Jätkväljaannet ühendab sarja pealkiri, üksiknumbritel võivad olla eripealkirjad. Perioodika
Perioodika

Perioodika ehk perioodikaväljaanded ehk perioodilised väljaanded on teatud kindla sagedusega (näiteks kord kuus või kuus korda nädalas) järjest sama nime või pealkirjaga ilmuvad väljaanded. Tavalisemad perioodikaväljaanded on ajalehed ja ajakirjad. Jätkväljaanne
OMX Stockholm 30

OMX Stockholm 30 (lühendatult OMXS30) on Stockholmi börsi enim vaadeldav indeks. Indeks kajastab muutusi nende 30 ettevõtte aktsia hinnas, millega Stockholmi börsil kõige rohkem on kaubeldud. Indeksis hõlmatud aktsiad vaadatakse üle kaks korda aastas. Indeksi baasväärtus on 125. Stockholmi börs "OMX Stockholm 30 Index (OMXS30)". Vaadatud 1.12.2020. Stockholmi börs
Taimo Toomast

Taimo Toomast (sündinud 17. mail 1962[viide?] Pärnus) on eesti ooperilaulja. Taimo Toomast lõpetas 1989. aastal Tallinna Riikliku Konservatooriumi Teo Maiste lauluklassis ja Frieda Bernsteini kammerlaulu klassis. Ta on täiendanud end Savonlinna (1987) ja Kangasniemi (1988) suvekursustel, Viini Riigiooperi stuudios (1990–1991), Viini Konservatooriumis (Margarethe Bence'i klass ja David Lutzi Liedi klass 1990–1992) ning hiljem Saksamaal Athe Parsi ja Georg Fortune juures. Ta on esinenud solistina Viini Riigiooperis ja Viini Kammerooperis, olnud Saksamaal Coburgi Landestheateri ja Dessau Anhaltisches Theateri solist (kokku 12 aastat). Taimo on esinenud külalissolistina paljudes teistes Saksamaa teatrites (Gera, Bauzen, Osnabrück, Passau). 2004–2008 elas ja töötas Hispaanias ning teinud koostööd Alicante Sümfooniaorkestriga, osalenud kontserditurneel USAs. Alates 2009. aastast on Taimo Toomast lauluosakonna õppejõud Eesti Muusika- ja Teatriakadeemias. 2010. aastast on Taimo Toomast taas külalissolist Eesti Rahvusooperis ja teatris Vanemuine. Taimo Toomastil on kolm last (Elisabeth Leach (neiupõlves Toomast), Sophie-Marie Toomast ja Tristan-Tobias Toomast). Ta on 2010. aastast abielus Vilja Savisaar-Toomastiga.
The Immaculate Collection

"The Immaculate Collection" on Madonna 1990. aasta kogumikalbum. "Holiday" "Lucky Star" "Borderline" "Like a Virgin" "Material Girl" "Crazy for You" "Into the Groove" "Live to Tell" "Papa Don't Preach" "Open Your Heart" "La Isla Bonita" "Like a Prayer" "Express Yourself" "Cherish" "Vogue" "Justify My Love" "Rescue Me"
Paolo Maldini

Paolo Cesare Maldini (sündinud 26. juunil 1968 Milanos) on endine Itaalia jalgpallur, kes mängis terve oma karjääri jalgpalliklubis AC Milan. 25 hooaja jooksul võitis ta viis korda UEFA Meistrite Liiga, tuli seitse korda Serie A meistriks ning võitis ühe Coppa Italia, viis Supercoppa Italianat, viis Euroopa superkarikat ja kaks Intercontinental Cupi. Karjääri lõpetas ta 2009. aastal 40-aastaselt. Itaalia jalgpallikoondises mängis Paolo Maldini 14 aastat ja osales neli korda jalgpalli maailmameistrivõistlustel. Debüüdi rahvuskoondises tegi ta 1988. aastal.
Mõisaküla Püha Vaimu kirik

Mõisaküla Püha Vaimu kirik on õigeusu kirik Viljandi maakonnas Mulgi vallas Mõisakülas, mille ehitamisele pandi alus 1929. aastal. President Konstantin Päts annetas kiriku heaks 250 krooni. Nurgakivi pandi 12. juunil 1932. Kirik pühitseti 17. novembril 1933. Lõplikult valmis kirik 1942. aastal. Aastal 1934 valmis ka luterlik kirik, Mõisaküla Maarja-Magdaleena kirik. Mõisaküla Püha Vaimu kogudus Mõisaküla Püha Vaimu kirik kultuurimälestiste riiklikus registris
San Antonio Spurs

San Antonio Spurs on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge AT&T Centeris. Viiekordne NBA meister Spurs on NBA üks edukamaid klubisid. 1967. aastal asutatud San Antonio Spurs mängib NBA-s alates 1976. aastast, kui korvpalliliiga ABA liitus NBA-ga. Spursi hiilgeajad algasid 1996. aastal, kui meeskonna peatreeneriks asus Gregg Popovich, kes on meeskonna tüüri juures praegugi. David Robinson ja 1997. aastal meeskonda valitud Tim Duncan vedasid Spursi esimese tiitlini 1999. aastal, kui finaalis alistati 4 : 1 New York Knicks. Järgmised tiitlid tulid 2003., 2005. ja 2007. aastal vastavalt New Jersey Netsi (4 : 2), Detroit Pistonsi (4 : 3) ja Cleveland Cavaliersi (4 : 0) üle ning neis olid Duncani kõrval olulises rollis ka argentiinlane Manu Ginóbili ja prantslane Tony Parker. Kui 2013. aastal kaotas Spurs NBA finaalis 3 : 4 LeBron Jamesile ja Miami Heatile, siis aasta hiljem saadi 4 : 1 revanš ja tuldi viiendat korda klubi meistriks. Finaalseeria kõige väärtuslikumaks mängijaks valiti 22-aastane Kawhi Leonard. LaMarcus Aldridge DeMar DeRozan Drew Eubanks Rudy Gay Keldon Johnson Tre Jones Trey Lyles Patty Mills Dejounte Murray Jakob Pöltl Luka Šamanić Devin Vassell Lonnie Walker Derrick White George Gervin David Robinson Sean Elliott Avery Johnson Dennis Rodman Tim Duncan Manu Ginóbili Tony Parker Kawhi Leonard San Antonio Spurs
Adõgee

Adõgee (ametlik nimi Adõgee Vabariik, adõgee keeles Адыгэ Республик) on Venemaa 1. järgu haldusüksus (vabariik) Lõuna föderaalringkonnas. Adõgee asub enklaavina Krasnodari krai keskel. Venemaa hakkas suurendama 19. sajandil oma mõju Taga-Kaukaasias, alustades 1817. aastal Kaukaasia sõda. Kuni 1864. aastani kestnud sõja tagajärjel oli osa adõgeedest sunnitud kolima Osmanite riigi aladele. Osa elanikest asusid ümber Kubani jõe vasakkalda tasandikele. 27. juulil 1922. aastal moodustati Tšerkessi (Adõgee) autonoomse oblast Kubano-Tšernomorskaja oblastis Venemaa Sotsialistlik Föderatiivne Nõukogude Vabariigi koosseisus. Seejärel nimetati ringi Adõgee (Tšerkessi) autonoomseks oblastiks. 1928. aastal nimetati Adõgee autonoomseks oblastiks. See kuulus eri aegadel Põhja-Kaukaasia krai, Asovi-Tšernomorski krai ja Krasnodari krai koosseisu. 1936. aastal liideti autonoomse oblastiga Maikopi linn, mis sai keskuseks. 1960. aastate lõpus alustati Krasnodari veehoidla ehitusega, mis täideti veega 1975. aastaks. Veehoidla alla jäi osa Adõgee territooriumist, põhjustades kahju majandusele (vee alla jäid põllumajandusmaad, metsad, asulad), kultuurile (vee all pühapaigad, kultuse kohad) ja ökoloogiale. 5. oktoobril 1990 muutsid kohalikud rahvasaadikud oblasti nime Adõgee Nõukogude Sotsialistlikuks Vabariigiks, aga sel polnud juriidilist jõudu. NSV Liidu Rahvasaadikute Kongressi otsusega viidi Adõgee välja Krasnodari krai koosseisust. 3. juulil 1991 moodustati ametlikult riigivõimude otsusega Adõgee Nõukogude Sotsialistlik Vabariik. Adõgee Vabariigi nimi võeti kasutusele 23. märtsil 1992. aastal vabariigi Ülemnõukogu otsusega. Vabariigi koosseisus on 7 rajooni ja 2 linnaringkonda: Giaginskaja rajoon (Гиагинский район) Košehhabli rajoon (Кошехабльский район) Krasnogvardeiskoje rajoon (Красногвардейский район) Maikopi rajoon (Майкопский район) Šovgenovski rajoon (Шовгеновский район) Tahtamukai rajoon (Тахтамукайский район) Teutšežski rajoon (Теучежский район) Adõgeiski linnaringkond Maikopi linnaringkond 2010. aasta rahvaloenduse andmetel oli Adõgee Vabariigis venelasi 270 700 (63,6%), adõgeesid 107 000 (25,2%), armeenlasi 15 600 (3,7%) ja ukrainlasi 5900 (1,4%). КРАСНОДА́РСКИЙ КРАЙ. Большая российская энциклопедия 2004–2017. Адыгская (Черкесская) энциклопедия. Москва, 2006. 1247 с. ISBN 5-99003-371-0 Закон Республики Адыгея от 23 марта 1992 года № 1-1. Архивировано 13 января 2016 года. "2010. aasta rahvaloenduse andmed". Originaali arhiivikoopia seisuga 1. juuni 2012. Vaadatud 1. jaanuaril 2012. Население Адыгеи http://www.adygheya.ru/
Blur

Blur on Inglismaa pop- ja rokkansambel, mis asutati 1988. aastal Londonis. Bändi kuuluvad laulja Damon Albarn, bassist Alex James ja kitarrist Graham Coxon, hiljem liitus trummar Dave Rowntree, kelle isa oli olnud BBC-s The Beatlesi helimees. Bänd kandis algul Seymouri nime. Blur viljeles algselt nn Madchesteri ansamblite Stone Rosese ja Happy Mondayse ning shoegaze'i mõjudega muusikat. Mõningase tuntuse saavutas bänd teise singliga "There's No Other Way" ja esikalbumiga "Leisure", mis ilmusid aastal 1991. Briti tabeli tippu ja tõelise läbilöögini jõudis bänd alles kolmanda albumiga "Parklife" aastal 1994. Selleks ajaks oli ansambli muusikast saanud irooniline, camp-maiguline popp, millest paistsid eeskujudena läbi The Beatles, The Small Faces, The Kinks, XTC, The Jam ja Madness. Tänu "Parklife'i" menule sai Blurist konkurent Oasisele, kellega nad mõnda aega parima britpop-bändi tiitli pärast võistlesid. Pärast vähem eduka "The Great Escape'i" ilmumist aastal 1995 eemaldus ansambel oma lõpule lähenevast britpop'ist. Uue eduni jõudis bänd 1997. aastal ilmunud viienda albumiga "Blur", milles avaldusid USA alternatiivroki (Pavement, Sonic Youth) ning lo-fi mõjud. Stiilimuutus tõi kaasa ka mõningase edu USA-s, mis vähemal määral jätkus järgmise, eksperimentaalse, gospelimõjulise albumiga "13", mis ilmus kaks aastat hiljem, aastal 1999. 2003. aastal ilmus neil elektrooniline album "Think Tank" ja 2015. aastal ilmus neil album "The Magic Whip". "Leisure" (1991) "Modern Life Is Rubbish" (1993) "Parklife" (1994) "The Great Escape" (1995) "Blur" (1997) "13" (1999) "Think Tank" (2003) "The Magic Whip" (2015) "The Ballad of Darren" (2023)
Surnulava

Surnulava (ka lautsi) oli pakkudele või pinkidele asetatud laudadest endisaegne rajatis, millele pandi pestud ja riietatud surnu, kes jäi sinna lamama kuni kirstupanekuni. Laudu asendas mõnikord ka vankriredel. Lautsi kaeti õlgede ja linadega, selle alla asetati jaheduse hoidmiseks liiva, mättaid, mulda või maakive. Pärast matust pesti nii lauad kui ka linad puhtaks. Setud asetasid surnu seinapingile nii, et selle pea oli pühasekapi poole. Lautsiks oli neil lattidest ja pulkadest raam, millel surnu kanti matustel kuni külapiirini. Setud jätsid lautsi kõdunema ristipuu alla või põletasid ära. Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 135 Lautsi, Eesti Rahva Muuseum
Orlando Magic

Orlando Magic on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab kodumänge Amway Centeris. 1989. aastal Orlandos asutatud klubis on NBA suurimatest tähtedest mänginud Shaquille O'Neal, Penny Hardaway, Grant Hill, Tracy McGrady ja Dwight Howard. Orlando Magic on 31 hooaja jooksul pääsenud NBA väljalangemismängudele 16 korda, jõudes 1995. ja 2009. aastal ka NBA finaali. Kui 1995. aastal kaotati 0 : 4 Hakeem Olajuwoni juhitud Houston Rocketsile, siis 2009. aastal tunnistati 1 : 4 Kobe Bryanti ja Los Angeles Lakersi paremust. Al-Farouq Aminu Cole Anthony Dwayne Bacon Mohamed Bamba Khem Birch Michael Carter-Williams Gary Clark James Ennis III Evan Fournier Markelle Fultz Aaron Gordon Jonathan Isaac Chuma Okeke Terrence Ross Nikola Vučević Shaquille O'Neal Penny Hardaway Grant Hill Tracy McGrady Dwight Howard Hedo Türkoğlu Vince Carter Gilbert Arenas Orlando Magic
Aki Kaurismäki

Aki Olavi Kaurismäki (sündinud 4. aprillil 1957 Orimattilas) on soome filmilavastaja. Ka tema vanem vend Mika Kaurismäki on filmilavastaja. "Kuritöö ja karistus" (Rikos ja rangaistus; 1983) "Calamari Union" (1985) "Varjud paradiisis" (Varjoja paratiisissa; 1986) "Hamlet ärimaailmas" (Hamlet liikemaailmassa; 1987) "Ariel" (1988) "Leningrad Cowboys läheb Ameerikasse" (Leningrad Cowboys Go America; 1989) "Tuletikuvabriku tüdruk" (Tulitikkutehtaan tyttö; 1990) "Ma tellisin palgamõrtsuka" (I Hired a Contract Killer; 1990) "Boheemide elus" (La vie de bohème; 1992) "Hoia rätikust kinni, Tatjana" (Pidä huivista kiinni, Tatjana; 1994) "Leningrad Cowboys kohtavad Moosest" (Leningrad Cowboys Meet Moses; 1994) "Pilved sõudvad kaugele" (Kauas pilvet karkaavat; 1996) "Juha" (1999) "Mees ilma minevikuta" (Mies vailla menneisyyttä; 2002) "Äärelinna tuled" (Laitakaupungin valot; 2006) "Jeanne d'Arc" (Jeanne d'Arc; 2009) "Barzakh " (Barzakh; 2011) "Le Havre" (Le Havre; 2011) "Teisel pool lootust" (Toivon tuolla puolen; 2017) "Langenud lehed" (Kuolleet lehdet; 2023) 1994 Pro Finlandia 2006 Balti Täht 2006 PÖFFi elutööpreemia 2017 Parima lavastaja Hõbekaru (Berliini filmifestivalil) 2023 Žürii auhind Cannes'i filmifestivalil IMDb: Aki Kaurismäki Aki Kaurismäki Orimattila Linnaraamatukogu veebilehel
New Orleans Pelicans

New Orleans Pelicans on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab kodumänge Smoothie King Centeris. Klubi pole kunagi NBA meistriks tulnud. Klubi asutati 2002. aastal, kui Charlotte Hornetsi toonane omanik George Shinn kolis Hornetsi New Orleansi. New Orleans Hornets pidi 2005. aastal orkaani Katrina tõttu ajutiselt kolima Oklahoma Citysse, kus klubi nimeks sai New Orleans/Oklahoma City Hornets. Hooajaks 2007/08 pöördus Hornets tagasi New Orleansi ja oma vana nime juurde. Edu Oklahomas pani aga aluse korvpalliklubile Oklahoma City Thunder (tegelikult kolis sinna nime vahetanud Seattle SuperSonics). Klubi praegune nimi New Orleans Pelicans võeti kasutusele 2013. aastal. Klubi liidrid on olnud Chris Paul (2005–2011) ja Anthony Davis (2012–2019), kelle juhtimisel jõuti vastavalt 2008. ja 2018. aastal läänekonverentsi poolfinaali. Pärast Davise lahkumist on New Orleansis alanud noorte tähtmängijate Zion Williamsoni ja Brandon Ingrami ajastu. Steven Adams Nickeil Alexander-Walker Lonzo Ball Eric Bledsoe Wenyen Gabriel Josh Hart Jaxson Hayes Willy Hernangómez Brandon Ingram Kira Lewis jr Nicolò Melli JJ Redick Sindarius Thornwell Zion Williamson Anthony Davis Chris Paul David West Jrue Holiday Eric Gordon Peja Stojaković Baron Davis New Orleans Pelicans
P-lained

P-lained ehk primaarlained ehk pikilained on seismiliste lainete liik ja üks kehalainete liikidest. Nad tekivad maavärina käigus elastsete pingete vabanemisel ja levivad keskkonda liikumise suunas kokkusurutavate ja väljavenitavate impulssidena. P-lained on kõige kiiremini levivad seismilised lained (kiirus kuni 13 km/s). Nad levivad nii tahkistes kui ka vedelikes. P-lained tekitavad maapinnas väikeseid muutuseid.
Laine Tüüts

Laine Tüüts (aastani 1947 Laine Muinaste; 25. mai 1925 Tartu – 21. jaanuar 2011 Tartu) oli eesti sportlane ja spordipedagoog. Ta tuli Eesti meistriks iluvõimlemises ja viievõistluses, töötas TRÜ ja EPA õppejõuna ning Tartu 3. Keskkooli kehalise kasvatuse õpetajana. Tema abikaasa oli eesti kergejõustiklane, treener, sporditegelane ja jurist Heldur Tüüts.